PATVIRTINTA

lopšelio-darželio „Obelėlė“

direktoriaus 2023 m.rugsėjo 08 d.

įsakymu Nr. V42

**KAUNO LOPŠELIS-DARŽELIS “OBELĖLĖ”**

**VAIKŲ, NEMIEGANČŲ PIETŲ MIEGO POILSIO IR RAMIŲ VEIKLŲ ORGANIZAVIMO TVARKOS APRAŠAS**

BENDROSIOS NUOSTATOS

Kauno lopšelio –darželio “Obelėlė” Vaikų, nemiegančių pietų miego, piolsio ir ramių veiklų organizavimo tvarkos aprašas reglamentuoja ramių veiklų ir poilsio organizavimą. Tuo siekiama pastebėti, išgirsti kiekvieno vaiko ir jo tėvų (globėjų) poreikius ir argumentus bei pritaikyti kiekvienam vaikui tinkamus poilsio sprendimus.

Vaikams sudaroma galimybė nemiegoti pietų miego tėvams (globėjams) pateikus prašymą.

RAMIŲ VEIKLŲ IR POILSIO ORGANIZAVIMAS

2.1 Veiklas nemiegantiems vaikams gali būti organizuojamos grupės piolsio erdvėje, sporto salėje, sensoriniame kambaryje, lauke ar kitose erdvėse, užtikrinant galimybes vaikams pailsėti, saugiai užsiimti kita ramia veikla tam pritaikytose patalpose ar erdvėse, netrukdant kitiems miegantiems vaikams .

2.2 Jeigu ilsimasi grupėje, mokytoja stebi ir miegančius, ir kitaip besiilsinčius vaikus. Pasirūpinama, kad miegamojo erdvė būtų matoma iš ugdymo erdvės – miegančių vaikų stebėjimui gali būti pasitelkiamos ir vadinamosios „mobiliosios auklės“ su vaizdo kameromis.

2.3 Poilsis metu gali būti organizuojamas taip: mokytojos prižiūri visus miegančius, o paskirta iki mokyklinio ugdymo mokytojos padėjėja – visus nemiegančius vaikus vedasi į sporto sąlę ar sensorinį kambarį kur prižiūri vaikus ir organizuoja ramias veiklas. Tai gali būti spalvinimas, dėliojimas, karpymas, knygelių vartymas, ramios muzikos istorijų klausymasis per ausinuką ir pan.

Ramias veiklas galima organizuoti ir toje pačioje aplinkoje, kurioje ilsisi miegantys vaikai), netrukdant jų miegui.

BAIGIAMOSIOS NUOSTATOS

3.1. Aprašas koreguojamas, keičiamas, pasikeitus Lietuvos Respublikos teisiniams aktams, suderinus su ugdytinių tėvais.

3.2 Su šiuo Aprašu (jo pakeitimais, papildymais) Lopšelio-darželio bendruomenė supažindinama skelbiant jį viešai Lopšelio-darželio tinklalapyje.